Գործուն և նպատակային այսօրն է պայմանավորում ապագան: Ապագա, որի կայացմանը անվերապահորեն ակտիվ մասնակցություն պիտի ունենա հայ երիտասարդը, ով իր այս գործունեության ծավալման ընթացքում աջակցության կարիք ունի: Մենք հստակ տեսնում ենք Հայաստանի Երիտասարդական Հիմնադրամի առաքելությունն այս գործում: Այն երիտասարդական բոլոր առաջադիմական և կառուցողական նախաձեռնությունների կողքին է: Անկախ կրթական, քաղաքական կողմնորոշումներից, հետաքրքրությունների շրջանակներից, անկախ նրանից հայ երիտասարդը ՀՀ քաղաքացի է, ապրում է Սփյուռքում, ԼՂՀ-ում, թե Ջավախքում, Հայաստանի Երիտասարդական Հիմնադրամը նրա շահերի պաշտպանն է և վստահելի խորհրդատուն: